b"\n_START_ARTICLE_\nEric Singer\n_START_SECTION_\nBlack Sabbath\n_START_PARAGRAPH_\nHan startet sin profesjonelle karriere som trommeslager da han i 1984 turnerte med Lita Ford. Veien var kort fra Ford til hennes mann, Tony Iommi, som ville at Singer skulle spille p\xc3\xa5 hans soloalbum. Dette prosjektet ble etter hvert til Black Sabbath-albumet Seventh Star. Singer spilte ogs\xc3\xa5 p\xc3\xa5 det neste albumet til Black Sabbath, The Eternal Idol i 1987. _NEWLINE_Han spilte med blant andre Gary Moore og Alice Cooper, men tok over som trommeslager i Kiss da Eric Carr d\xc3\xb8de av kreft i 1991. Han ble enstemmig valgt som erstatter etter at han hadde v\xc3\xa6rt trommeslager p\xc3\xa5 Paul Stanleys soloturn\xc3\xa9 i 1989.\n_START_SECTION_\nKiss\n_START_PARAGRAPH_\nI 1996 ble Kiss' opprinnelige medlemmer gjenforent og Eric Singer m\xc3\xa5tte dermed forlate bandet til fordel for Peter Criss. Han startet da sitt eget band, Eric Singer Project, samtidig som han var aktiv b\xc3\xa5de som studiomusiker og som turn\xc3\xa9musiker for andre artister. _NEWLINE_Da Criss forlot Kiss igjen i 2001 ble Singer spurt om han ville komme tilbake, noe han takket ja til. Han spiller n\xc3\xa5 igjen i Kiss, og benytter The Catman-kostymet under konserter._NEWLINE_Han turnerte ogs\xc3\xa5 med Queen-gitarist Brian May p\xc3\xa5 Another World-turn\xc3\xa9en i 1998. Han erstattet da Cozy Powell som d\xc3\xb8de i en bilulykke 5. april 1998."